मैकिन्टौश
मैकिंटोश (Macintosh) या मैक (Mac) व्यक्तिगत कम्प्यूटरों (पीसी: पर्सनल कंप्यूटर) की एक श्रेणी का नाम है जिसमें एप्पल इन्काॅपोरेटेड नामक कम्पनी द्वारा कई तरह के पीसी का डिज़ाइन, विकास और विपणन किया गया। मैकिंटोश 24 जनवरी, 1984 को सबसे पहले बाज़ार में उतारा गया था। मैकिंटोश ही व्यापारिक रूप से सफल पहला पीसी था जिसमें 'कमांड लाइन इंटरफ़ेस' के बजाय माउस और ग्राफिकल यूजर इण्टरफेस उपलब्ध कराया गया था। उन्नीस सौ अस्सी के उत्तरार्ध में कम्पनी ने बाज़ार बनाया किन्तु नब्बे के दशक में इसमें क्रमश: कमी आ गई, क्योंकि पीसी-बाज़ार का रुख आईबीएम संगत (कम्पैटिबल) पीसी की तरफ़ चल पड़ा जो एमएस-डॉस या माइक्रोसॉफ़्ट विण्डोज़ पर चलते थे। बाद में सन् 1998 में आईमैक (iMac) लाकर ऐप्पल ने अपना बाज़ार फिर बढ़ाया।